Kazimieras Kazlauskas

Kazimieras Kazlauskas (1865 m. kovo 27 d. Alkupis, Padievyčio valsčius – 1950 m. vasario 15 d. Tverai) – Lietuvos kunigas, tautinio atgimimo veikėjas, draudžiamosios lietuviškos spaudos platintojas.

 Biografija 
1886–1890 m. mokėsi Vilniaus kunigų seminarijoje, čia buvo vienas lietuvių sąjūdžio pradininkų, 1891–1892 m. tęsė mokslus Kauno kunigų seminarijoje. 1892 m. įšventintas kunigu. 1893–1895 m. Vidžių vikaras. 1895 m. už lietuvišką veiklą metams uždarytas į Kretingos vienuolyną. Čia su F. Lėliu organizavo laikraščio „Tėvynės sargas“ leidybą. Nuo 1896 m. Rumšiškių, nuo 1897 m. Rozalimo vikaras, nuo 1901 m. Karklėnų filialistas, 1907–1915 m. Svėdasų klebonas. Parapijose rūpinosi draudžiamosios lietuviškos spaudos platinimu, slaptų lietuvių mokyklų steigimu. Vėliau kunigavo Krekenavoje, Gruzdžiuose, Deltuvoje, Lapėse, Kelmėje. Nuo 1944 m. altaristas Lygumuose. Bendradarbiavo laikraščiuose „Tėvynės sargas“ ir „Viltis“.

 Šaltiniai 

Kategorija:Lietuvos kunigai
Kategorija:Knygnešiai
Kategorija:Lietuvos redaktoriai